rejauldu/bengali-wikipedia huggingface dataset:
সিদি বেল্লাসেন মসজিদ () হচ্ছে আলজেরিয়ার তলেমসেন শহরের একটি ঐতিহাসিক মসজিদ। এই মসজিদটি তলেমসেনের বড় মসজিদের পাশের দক্ষিণ-পূর্ব স্কয়ারে অবস্থিত। বর্তমানে এটি জাদুঘর হিসেবে ব্যবহৃত হয়।   ইতিহাস  জায়েনিদ শাসনামলে ১২৯৬ সালে আমির আবি ইব্রাহিম ইবনে ইয়াহিয়া মসজিদটি নির্মাণ করেন। মসজিদের নামাজের কক্ষের পশ্চিম দিকের দেয়ালের তক্তায় এবং মিহরাবের শীর্ষে জিপসাম দিয়ে তৈরি দুটি গ্রোভের উপর মসজিদের নির্মাণ কাল এবং নির্মাতার নাম খোদাই করা আছে।  মসজিদের বর্তমান নামটি স্থানীয় কাজী ও উলামা আবী আল-হাসান এর নাম থেকে উদ্ভূত হয়েছে বলে বিবেচিত হয়। তিনি তৎকালীন সুলতান আবু সায়ীদ উসমানের (১২৮৩-১৩০৩) অধীনে কাজ করতেন।   স্থাপত্য  একই যুগের অন্যান্য মসজিদের তুলনায় মসজিদটির তুলনামূলক পরিমিত চেহারা রয়েছে।  মসজিদে কোনও সাহান নেই এবং মেঝে এবং কিবলা প্রাচীরের জন্য একই রকম টাইল ব্যবহার করা হয়েছে। এর সিলিংটি পরস্পর একসাথে লাগানো সিডার গাছের কাঠ দ্বারা নির্মিত। এই ধরনের স্থাপত্য রীতিতে নির্মিত আলজেরিয়ার মসজিদ গুলোর মধ্যে এটিই সর্বপ্রথম; যা আন্দালুসিয়ার মুরিশ স্থাপত্যে শৈলীর তিন বা চার শতাব্দীর পূর্বাভাস দেয়।   আরও দেখুন   মসজিদের তালিকা  আফ্রিকার মসজিদসমূহের তালিকা  আলজেরিয়ার মসজিদসমূহের তালিকা   চিত্রশালা    তথ্যসূত্র   Bourouiba, R., L’art religieux musulman en Algérie, Alger : S.N.E.D., 1981, p. 108-129. Bourouiba, A., Apports de l'Algérie à l'architecture arabo-islamique, Alger : S.N.E.D., 1986. Basset, H. ; Terrasse, H., « Sanctuaires et Forteresses almohades », in Hespéris, V, Paris : 1932. Marçais, G., L'architecture musulmane d'Occident, Tunisie, Algérie, Maroc, Espagne et Sicile, Paris : Arts et métiers graphiques, 1954. Marçais, G., Tlemcen, Paris : H. Laurens, « Les villes d'art célèbres », 1950. Marçais, G., Les monuments arabes de Tlemcen, Paris : Fontemoing, 1905.  বিষয়শ্রেণী:মুরিশ স্থাপত্য বিষয়শ্রেণী:আলজেরিয়ার মসজিদ বিষয়শ্রেণী:আফ্রিকার মসজিদ বিষয়শ্রেণী:তলেমসেনের মসজিদ বিষয়শ্রেণী:১৩শ শতাব্দীর মসজিদ
রোহিঙ্গাদের পতাকা হলো রোহিঙ্গা জাতিগোষ্ঠীর সাংস্কৃতিক ও জাতিগত পতাকা। প্রথমবারের মত এটি ব্যবহার করেন রোহিঙ্গা বুদ্ধিজীবী ও লেখক এ. এফ. কে. জিলানি যিনি বিংশ শতাব্দীর মধ্যভাগে রোহিঙ্গাদের পতাকা নিয়ে কাজ করেছেন। ২০১৮ সালের ২০ মে রোহিঙ্গাদের পতাকার নতুন সংস্কর্ণ প্রকাশ করে রোহিঙ্গা ভাষা একাডেমি; বর্তমানে পতাকাটি সারা বিশ্বের রোহিঙ্গা জাতিগোষ্ঠীর মানুষ ব্যবহার করে থাকে।   নকশা  পতাকাটির নকশা করা হয়েছে সবুজ জমিনের কেন্দ্রে প্রাচীন রোহিঙ্গা মুদ্রা দিয়ে (যা স্বাধীন আরাকান আমলে ব্যবহার করা হত)।  আরবি লিপিতে লেখা শাহাদা র পাশে ইসলামের চার খলিফার নাম লেখা : আবু বকর (উপরে), ওমর (নিচে), ওসমান (বামে) এবং আলী (ডানে)।   নির্দিষ্ট মাপ  300px|পতাকা নকশার ডায়াগ্রাম   পতাকার রঙ   Scheme Green Gold White আরজিবি রং মডেল  11, 102, 35  212, 175, 55  255, 255, 255 ষোড়শিক সংখ্যা পদ্ধতি  #0B6623  #D4AF37 #FFFFFF সিএমওয়াইকে রং মডেল  0.89, 0.00, 0.66, 0.60  0.00, 0.17, 0.74, 0.17  0, 0, 0, 0  তথ্যসূত্র  বিষয়শ্রেণী:রোহিঙ্গা বিষয়শ্রেণী:পতাকা বিষয়শ্রেণী:মিয়ানমার
পি.সি. সরকার, জুনিয়র (পুরো নাম প্রদীপ চন্দ্র সরকার) (জন্ম ৩১ জুলাই ১৯৪৬ সাল ) একজন কলকাতা, পশ্চিমবঙ্গ, ভারতে অবস্থিত একজন ভারতীয় জাদুকর। মায়াজাল বা জাদুবিদ্যায় তিনি বিশ্বজুড়ে খ্যাতি অর্জন করেছেন। তিনি বিখ্যাত ভারতীয় জাদুকর পি.সি.সরকারের https://en.wikipedia.org/wiki/P._C._Sorcar দ্বিতীয় পুত্র। তিনি মার্লিন পুরস্কার লাভ করেন।  তিনি কলকাতা বিশ্ববিদ্যালয়ের  প্রয়োগ  মনোবিজ্ঞান বিষয়ে ডক্টরেট ডিগ্রী লাভ করেন এবং বিনোদনের ক্ষেত্রে সর্বাধিক ব্যক্তিগত বৈদেশিক মুদ্রা উপার্জনকারী হওয়ার রেকর্ড ধারণ করেন।  ভারতীয় জনতা পার্টির প্রার্থী হিসাবে বারাসাত (লোকসভা কেন্দ্র) থেকে ভারতীয় সাধারণ নির্বাচনে প্রতিদ্বন্দ্বিতা করেন এবং তৃণমূল কংগ্রেসের ডাঃ কাকলী ঘোষ দস্তিদারের কাছে পরাজিত হন। তিনি বিখ্যাত হিন্দু 'গডম্যান' সত্য সাঁই বাবার সর্বকালের সবচেয়ে বড় সমালোচক এবং তার কৌশলগুলি অনেকবার উন্মুক্ত করেছেন।  পরিবার  তার বড় ভাই প্রফুল্ল একজন ইলেকট্রিকাল ইঞ্জিনিয়ার এবং ছোট ভাই প্রভাস একজন বাণিজ্যিক পাইলট। পিতা পদ্মশ্রী পুরস্কার-বিজয়ী পি.সি.সরকার  হার্ট অ্যাটাকের কারণে ৫৭ বছর বয়সে জাপানে মারা যান।  তিনি ২২ মে ১৯৭২,বিবাহ করেন (শ্রী অরুণ কুমার ঘোষ এবং শ্রীমতী নীলীমা দেবীর কন্যা) জয়শ্রীকে। তাদের তিনটি মেয়ে, মানেকা, মৌবনি ও মমতাজ। মানেকাও একজন জাদুকর। মৌবনি একজন মডেল এবং মমতাজ একজন বাংলা চলচ্চিত্র অভিনেত্রী।    ২৬ ডিসেম্বর ২০০৬ সালে, যখন তিনি বারাসাতে একটি ম্যাজিক শো করছেন,ঐ সময় তার মা, বাসন্তি দেবী মারা যান।  ইন্দ্রজাল  পি.সি.সরকাররের দল  ইন্দ্রজাল, ৪৮ টন সরঞ্জাম, ৭৫ জন শিল্পী, ডজন ডজন সেটিংস, ১২ জন জাদু কন্যা, স্বপ্নময় লেজারের আলো ব্যবস্থা, ৪০০ টি জরির পোশাক, নিজস্ব অর্কেস্ট্রা দ্বারা মূল গান এবং ৫০ টিরও বেশি বিভ্রমের কৌশল ব্যবহার করে।  তার প্রথম পর্যায়ের অভিজ্ঞতা, ১৯৫৯ সালে,কলকাতার নিউ এমপায়ারে, তিনি তার পিতাকে সহায়তা করেন। ১৯৬৩ সালে, শিলিগুড়ি রেলওয়ে ইনস্টিটিউট হলে, তার প্রথম একক পারফরম্যান্স অনুষ্ঠিত হয়।  পি.সি.সরকাররের সেরা ম্যাজিক, বড় আকারের বস্তুগুলি অদৃশ্য করা। তাজমহল এবং ইন্দোর-অমৃতসর এক্সপ্রেস অদৃশ্য করেন। ৪ নভেম্বর ২০০০ সাল, তিনি আগ্রার কাখপুরাতে দুই মিনিটের জন্য তাজমহল "অদৃশ্য" করেন।। তিনি কলকাতার ৩০০ তম বার্ষিকী উপলক্ষ্যে ভিক্টোরিয়া মেমোরিয়ালটি অদৃশ্য করেন। এবং ১৯৯২ সালে ভারতে বর্ধমান জংশনে এক বিশাল জনসাধারণের সামনে যাত্রীদের পূর্ণ ট্রেন অদৃশ্য করেছেন।  তিনি লন্ডনের ট্রফ্লাগার স্কয়ার থেকে, চোখ বেঁধে উচ্চ গতিতে সাইকেল চালান এবং একটি রেকর্ড তৈরি করেন।  গিলি গিলি গে (১৯৮৯)  ইশার চক্রবর্তী পরিচালিত এবং ইন্দ্রজাল প্রযোজনার তৈরি ১৯৮৯ সালের গিলি গিলি গে,একটি শিশু চলচ্চিত্র। পি.সি. সরকার জুনিয়র, একটি ডবল ভূমিকা অভিনয় করেন। এছাড়াও অভিনয় করেন উৎপল দত্ত, সন্তোষ দত্ত, শ্রীলা মজুমদার।  তথ্যসূত্র  বহিঃসংযোগ Official Site  Grandslam Brings P. C. Sorcar Jr. (Hindu Business Line, 2002)   Indian Magicians Web Site  Online Data Bank on Indian magicians      বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:কলকাতার রাজনীতিবিদ বিষয়শ্রেণী:টাঙ্গাইল জেলার ব্যক্তি বিষয়শ্রেণী:ভারতীয় জাদুকর বিষয়শ্রেণী:বাঙালি ব্যক্তি বিষয়শ্রেণী:আশুতোষ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১৪-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
এইচএসটিএন (হাই স্কুল টেলিভিশন নেটওয়ার্ক এর একটি সংক্ষিপ্ত; উচ্চ বিদ্যালয় টেলিভিশন নেটওয়ার্ক) উচ্চ বিদ্যালয়ের ছাত্রদের লক্ষ্য করার একটি স্বল্পস্থায়ী কানাডীয় ইংরেজি ভাষার বিষয়শ্রেণী ২ ডিজিটাল কেবল বিশেষত্ব চ্যানেল ছিল।   ইতিহাস  ২০০১ সালের ৪ জুনে ফ্রাঙ্ক রজার্সকে, অন্তর্ভূক্ত হওয়ার একটি কোম্পানির পক্ষ থেকে, কানাডীয় রেডিও-টেলিভিশন ও টেলিযোগাযোগ কমিশন দ্বারা দ্য হাই স্কুল টেলিভিশন নেটওয়ার্ক নামের একটি জাতীয় ইংরেজি ভাষার বিষয়শ্রেণী ২ বিশেষত্ব চ্যানেল উদ্বোধন করার অনুমতি দেওয়া হয়। এটিকে বর্ণিত করা হয়, "কানাডা জুড়ে উচ্চ বিদ্যালয়ের শিক্ষার্থীদের জীবনধারার প্রতি নিবেদিত। অনুষ্ঠানসমূহ উচ্চ বিদ্যালয়ের ক্রীড়া (অপেশাদার), নাটক, সঙ্গীত, বিদ্যালয় পদ্বতির মধ্যে কনসার্ট, টক এবং প্যানেল শো এবং ছাত্র জনসংখ্যার সাথে সম্পর্কিত বা প্রভাবিত করে এমন ঘটনাগুলোর সংবাদ কভারেজের উপর মনোযোগ দেবে। হাই স্কুল টেলিভিশন নেটওয়ার্ক একটি ক্লাস প্রকল্প বা নিজস্ব উদ্যোগ হিসাবে সম্পন্ন করা শিক্ষার্থীদের চলচ্চিত্র বা ভিডিও সম্প্রচারের একটি মাধ্যমও প্রদান করবে।"CRTC Decision 2001-311  রজার্স কেবলে চ্যানেলটি ২০০২ সালের আগস্টে এইচএসটিএন নামে সম্প্রচার শুরু করে।Digital's first casualty Mediacaster Magazine 2003-03-04 (archive)  এটি উচ্চ বিদ্যালয় ক্রীড়া, কনসার্ট, নাচ অনুষ্ঠান, নাট্য, উচ্চ বিদ্যালয় সংবাদ ও তথ্য, এবং অন্যান্য অনুষ্ঠান দেখানোর পরিকল্পনা করেছে। কিন্তু এর ছোট্ট অস্তিত্বে এটি অনেক কম কিছু দেখিয়েছিল স্পন্সে এর অন্তহীন পুনঃপ্রচার আপতিত, যা হচ্ছে টরন্টোয়ে উচ্চ বিদ্যালয়ের ছাত্র দ্বারা তৈরি একটি অপেশাদার চলচ্চিত্র। চ্যানেলটি ২০০২ সালের ১৫ অক্টোবরে সম্প্রচার বন্ধ করে।  ২০০৩ সালের ২৮ ফেব্রুয়ারিতে এইচএসটিএন ইনকর্পোরেটেডকে রিসিভারশিপে রাখানো হয়, এবং সেটি এসএফ পার্টনারস ইনকর্পোরেটেড দ্বারা সাময়িকভাবে পরিচালনা হওয়া ছিলBroadcasting Decision CRTC 2003-78 CRTC 2003-02-28 ২০০৫ সালের ৩০ সেপ্টেম্বরে এসএফ পার্টনারস চ্যানেলটিকে ক্রয় করেCRTC Decision 2005-473 এবং ইয়েস-টিভি নামে পরিবর্তন করার পরিকল্পনা করেছে। চ্যানেলটি একটি পরের তারিখে সম্প্রচার শুরু করার কথা ছিল, কিন্তু পরে সেটি সম্প্রচার শুরু করতে পারেনি।   আরও দেখুন   ভার্সিটি টিভি (একরকম বিন্যাসের মার্কিন টেলিভিশন চ্যানেল, সেটিও বন্ধ)   তথ্যসূত্র   বিষয়শ্রেণী:কানাডার বিলুপ্ত টেলিভিশন চ্যানেল বিষয়শ্রেণী:২০০২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০০২-এ বিলুপ্ত টেলিভিশন চ্যানেল ও স্টেশন বিষয়শ্রেণী:২০০২-এ অন্টারিওতে প্রতিষ্ঠিত বিষয়শ্রেণী:২০০২-এ অন্টারিওতে বিলুপ্ত
এটি বাগানে শোভাময় উদ্ভিদ হিসাবে বিশ্বব্যাপী চাষ করা হয়।সুগন্ধি ছোট সাদা ফুল।   পরিচিতি  আদিনিবাস ইউরোপের দক্ষিণাঞ্চল ও আফ্রিকার উত্তরাঞ্চল। সুন্দর ফুল ও তার ঘ্রাণের জন্য সারাবিশ্বে খ্যাতি ছড়িয়ে পড়েছে। এরই এক আত্মীয় আছে আমাদের দেশের বন-জঙ্গলে। আমাদের দেশি বুনো গাছটির নাম ছাগলবটি বা Gourian clematis(Clematis gouriana)। দুটি প্রজাতির ফুল প্রায় একই রকম। Clematis flammula নামটির শেষাংশ “Flammula” ল্যাটিন শব্দ, যার অর্থ- little flame।  অ্যারোমেটিক জুঁই ফুলের নামের সাথে জুঁই অংশ থাকলেও বাস্তবে আসল জুঁই/যুথিকার সাথে এর কোনো মিল নেই। যেহেতু এরা আমাদের দেশি গাছ না, তাই বাংলা কোনো নাম এদের নেই। আমাদের দেশে নার্সারী ব্যবসার সাথে যারা জড়িত তারাই এই ফুলের নাম দিয়েছে অ্যারোমেটিক জুঁই। এই নামটাই এখন সবার কাছে পরিচিত হয়ে গিয়েছে।  বর্ণনা  alt=জুঁই/ এরোমেটিক জুঁই|থাম্ব|সুগন্ধি ক্লেমেটিস বা এরোমেটিক জুঁই অ্যারোমেটিক জুঁই লতান বা আরোহী জাতীয় গাছ। অবলম্বন পেলে তা বেয়ে বেড়ে উঠে। গাছ ভরে সাদা সাদা সুগন্ধি ফুল ফোঁটে। মজার বিষয় হলো এই ফুলে কোনো পাপড়ি নেই, পাপড়ির মতো দেখতে অংশগুলো ফুলের বৃতি। ফুলের মাঝখান হালকা সবুজ আভাযুক্ত এবং এখান থেকে বের হয় অসংখ্য সাদা রঙের পুংকেশর।  বাহ্যিক লিংকসমূহ   Clematis flammula in Topwalks   USDA Plants Profile  References  flammula বিষয়শ্রেণী:Flora of Africa বিষয়শ্রেণী:Flora of Lebanon বিষয়শ্রেণী:Flora of Europe বিষয়শ্রেণী:Plants described in 1753 বিষয়শ্রেণী:Taxa named by Carl Linnaeus বিষয়শ্রেণী:আফ্রিকার উদ্ভিদ বিষয়শ্রেণী:ইউরোপের উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:১৭৫৩-এ বর্ণিত উদ্ভিদ
স্টেট রুট ২১৩ (এসআর ২১৩) যুক্তরাষ্ট্রের ওয়াশিংটনে অবস্থিত একটি ছোট রাজ্য মহাসড়ক। মাত্র ০.৩৫ মাইল (০.৫৬ কি.মি.) এর রাস্তাটি ওকেনাগন কাউন্টির মোলট এর অলিখিত সড়ক হিসেবে ব্যবহৃত হয়। মোলট এর ১ম অ্যাভিনিউ পর্যন্ত অর্ধ সম্পন্ন রাস্তাটি ওকেনাগন রিভার পাড়ি দিয়ে ইউএস ৯৭ পর্যন্ত বিস্তৃত, যদিও আইনানুযায়ী রাস্তাটিকে ওকেনাগনের দক্ষিণ-পূর্বে এসআর ২০ পর্যন্ত সম্প্রসারিত করার কথা। ১৯৫৪ সালের ম্যাপে এসআর ২১৩ কে স্থান দেয়া হয় প্রাইমারী স্টেট হাইওয়ে ১৬ (পিএসএইচ ১৬) এর একটি শাখা সড়ক হিসেবে। পরবর্তিতে ১৯৬৪ সালের ম্যাপে একে এসআর ২০ এর একটি স্পার রুট হিসেবে দেখানো হয়। ১৯৭৩ সালে এসআর ২০ স্পার রুটের নাম বদলিয়ে এসআর ২১৩ করা হয়। কেননা একই নামে অ্যানাকোর্টিসে আরো একটি স্পার রুট তখন তৈরী হচ্ছিল।   রাস্তার বিবরণ  দক্ষিণ মোলট এর ইউএস ৯৭ থেকে এসআর ২১৩ এর যাত্রা শুরু । তারপর এই অলিখিত রাস্তাটি উত্তর-পূর্ব এবং পরে উত্তর-পশ্চিমে মোড় নিয়ে ক্যাসেডা এন্ড কলম্বিয়া রিভার রেলরোড অতিক্রম করে ওকেনাগন রিভার এবং লুপ লুপ ক্রিক পাড়ি দেয়। তারপর ওকেনাগন নদীর অপর পাশে রাস্তাটি মোলট এর ১ম অ্যাভিনিউতে গিয়ে সমাপ্ত হয়। আইনানুযায়ী রাস্তাটিকে ওকেনাগনের দক্ষিণ-পূর্বে এসআর ২০ পর্যন্ত সম্প্রসারিত করার কথা। ২০০৮ সালের পরিসংখ্যান অনুযায়ী রাস্তাটি দিয়ে দৈনিক গড়ে ৭৪০ টি যানবাহন চলাচল করে।    ইতিহাস  এসআর ২১৩ মূলত একটা কম গুরুত্বপূর্ণ রাস্তা হিসেবে দক্ষিণ মোলট এর ইউএস ৯৭ থেকে যাত্রা শুরু করে। ওকেনাগন নদীর তীরবর্তি রাস্তাটি ১৯৫৪ সালের ম্যাপে প্রথম স্থান পায়। ১৯৫৯ সালে ওয়াশিংটন রাজ্যসভা একটি আইন পাশ করে, যেখানে পিএসএইচ ১৬ এর কিছু শাখা তৈরীর কথা বলা হয়। সেই অনুসারে ইউএস ৯৭ এর মোলট অংশ থেকে রাস্তাটি ১৯৬১ সালের ১ জুলাই তৈরী করা হয়। তারপর ১৯৬৩ সালে ইউএস ৯৭ কে পুনরায় বিন্যস্ত করা হয় এবং শাখা রাস্তাটিকে নদীর অপর পাঁড় বরাবর বর্ধিত করা হয়। পরবর্তিতে ১৯৬৪ সালের মহাসড়ক পুনঃনামকরনের সময় ম্যাপে একে এসআর ২০ এর একটি স্পার রুট হিসেবে দেখানো হয়। ১৯৭৩ সালে এসআর ২০ স্পার রুটের নাম বদলিয়ে এসআর ২১৩ করা হয়, কেননা একই নামে অ্যানাকোটিসে আরো একটি রাস্তা তখন তৈরী হচ্ছিল। অতঃপর ২০০৮ সাল থেকে ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) প্রস্তাবিত রুটের ০.৩৫ মাইলকে রাজ্য সড়কের মর্যাদা দিয়ে রক্ষণাবেক্ষণের দায়িত্ব গ্রহণ করে। আইনানুযায়ী মোলট থেকে এসআর ২১৩ কে এসআর ২০ পর্যন্ত বর্ধিত করা হবে।   মূখ্য অংশবিশেষ    তথ্যসূত্র    বহিঃসংযোগ    Highways of Washington State  বিষয়শ্রেণী:ওয়াশিংটন অঙ্গরাজ্যের মহাসড়ক
মালদ্বীপ-ইসরায়েল সম্পর্ক বলতে মালদ্বীপ ও ইসরায়েল এর মধ্যে গড়ে উঠা বৈদেশিক কুটনৈতিক সম্পর্ককেই বুঝায়। দেশ দ্বয়ের মধ্যে ১৯৬৫ থেকে ১৯৭৪ সাল পর্যন্ত কূটনৈতিক সম্পর্ক ছিলো। ১৯৭৮ থেকে ২০০৮ পর্যন্ত এই দুই দেশের মাঝে কোন প্রকার আনুষ্ঠানিক সম্পর্ক ছিলনা। ২০০৮ এ মালদ্বীপের নব নির্বাচিত রাষ্ট্রপতি মোহাম্মদ নাশিদ, জাতিসংঘ সাধারণ পরিষদে অধিবেশনে তার নিজ বক্তৃতায় ইসরায়েল এর সাথে মালদ্বীপের কুটনৈতিক সম্পর্ক গড়ে তোলার আগ্রহ প্রকাশ করেন। ইসলামিক দেশ হিসাবে আভ্যন্তরীন ভাবে এই মতের যথেষ্ট বিরোধিতা এসেছিল তবে সব ধরনের প্রতিকূলতা পেরিয়ে ২০০৯ এর ২৫শে সেপ্টেম্বর ইসরায়েল এর সাথে মালদ্বীপের কুটনৈতিক সম্পর্ক এর পত্তন ঘটে যা কিনা ইসরায়েলকে মুসলিম বিশ্ব থেকে অবরুদ্ধ রাখার ১৫ বছরের ১ম পরিবর্তন(মালদ্বীপের আগে মুসলিম বিশ্বের মিশর ও জর্দান ব্যতীত অপর কোন দেশ ইসরায়েলকে স্বাধীন দেশ হিসাবে তাদের স্বীকৃতি প্রদান করেনি)। ইসরায়েল এর রাষ্ট্রদূত হিসাবে আব্রাহাম ডারোম মালদ্বীপে প্রবেশ করেন এবং এটাই ছিল মালদ্বীপে প্রথম কোন বৈদেশিক রাষ্ট্রদূত এর আগমন ও অবস্থান। পরবর্তীতে দ্বিপাক্ষিক স্বাস্থ্য, শিক্ষা ও সংস্কৃতি, এবং পর্যটনের উপর সহযোগিতার চুক্তি স্বাক্ষরিত হয়।   ইতিহাস  যখন প্রবলভাবে মুসলিম বিশ্বে তথা সারাবিশ্বে ফিলিস্তিনিদের বিষয়কে প্রাধান্য ও সহায়তা দেওয়া হচ্ছিল, মালদ্বীপকে সামনের সারিতে পাওয়া যায়নি এবং সার্কভুক্ত দেশের মাঝে ইসরায়েল সম্পর্ক বিষয়ের (ইসরায়েল এর স্বাধীন দেশ হিসাবে স্বীকৃতি, তাদের বৈদেশিক নীতি বা মধ্যপ্রাচ্যের সাথে বিরোধ) প্রশ্নে মৌন থেকে গেছে। তবে জাতিসংঘের সার্বজনীনতার অঙ্গীকার বজায় ও সমুন্নত রাখার নিমিত্তে ইসরায়েল পুনর্বাসন প্রস্তাব প্রথম ভাগ থেকেই মালদ্বীপ সমর্থন করেছিল। ২০০৫ সালে মার্কিন যুক্তরাষ্ট্র কর্তৃক আনা হলোকস্ট এর প্রতি শোক-স্মরণিক এ মালদ্বীপ যৌথভাবে পৃষ্ঠপোষকতা করে এবং ২০০৭ সালে যুক্তরাষ্ট্র এর নেতৃত্বে হলোকস্ট প্রতিবাদ আইনের সমর্থনেও যৌথভাবে পৃষ্ঠপোষকতা করে। ওসলো চুক্তির সমর্থনের অংশ হিসাবে মালদ্বীপ ইসরায়েলের প্রতি বেসরকারি খাতের বিধিনিষেধ শিথিল করে।  বর্তমান প্রেক্ষাপট  ২০১৩ এর নভেম্বরের নির্বাচন পেক্ষাপটের যথেষ্ট পরিবর্তন আনে। নির্বাচনে মামুন আব্দুল গাইয়ুম এর ভাই ইয়ামিন আব্দুল গাইয়ুম ৫১.৩৯% সমর্থন নিয়ে জয়লাভ করলে ইসরায়েলের সাথে সম্পর্ক বেশ শিথিল আকার ধারণ করে এবং পরবর্তীতে ইসরায়েল কর্তৃক গাজা ভূখণ্ডে ২০১৪ ইসরায়েলের ফিলিস্তিন আক্রমণ (৫০০ অধিক ফিলিস্তিনি মারা যায়) এর প্রতিবাদে ২২ জুলাই, ইসরায়েলের সকল ধরনের পণ্যের উপর বয়কট ঘোষণা করে এবং গাজার উপর সকল ধরনের বোমা বিস্ফোরন বন্দ হওয়ার পূর্ব পর্যন্ত ইসরায়েলের সাথে করা স্বাস্থ্য, শিক্ষা ও সংস্কৃতি, এবং পর্যটনের উপর সহযোগিতার চুক্তি স্থগিত করে এবং একই সাথে গাজার মুসলিমদের প্রতি সাহায্যের হাত বাড়িয়ে দেয়।   আরো দেখুন   ইসরায়েলের বৈদেশিক সম্পর্ক  মালদ্বীপের বৈদেশিক সম্পর্ক   তথ্যসূত্র   বিষয়শ্রেণী:মালদ্বীপের বৈদেশিক সম্পর্ক বিষয়শ্রেণী:মালদ্বীপ বিষয়শ্রেণী:ইসরায়েলের দ্বিপাক্ষিক সম্পর্ক বিষয়শ্রেণী:মালদ্বীপের দ্বিপাক্ষিক সম্পর্ক
সিঙ্গাপুর চাঙ্গি বিমানবন্দর  সিঙ্গাপুরের প্রধান আন্তর্জাতিক বিমানবন্দর। এটি দক্ষিণ-পূর্ব এশিয়ার অন্যতম প্রধান বিমানবন্দর। চাঙ্গি বিমানবন্দর চাঙ্গি বাণিজ্যিক এলাকা থেকে উত্তর-পূর্বে ১৭.২ কিলোমিটার (১০.৭ মাইল) পর্যন্ত বিস্তৃত।  চাঙ্গি এয়ারপোর্ট গ্রুপ এই বিমানবন্দর পরিচালনা করে। চাঙ্গি বিমানবন্দর সিঙ্গাপুর এয়ারলাইন্স, সিঙ্গাপুর এয়ারলাইন্স কার্গো, সিল্কএয়ার, টাইগার এয়ারওয়েজ, ভ্যালুএয়ার-এর প্রধান কেন্দ্র। ২০০৯ এর সেপ্টেম্বর নাগাদ ৯৬টি এয়ারলান্স এই বিমানবন্দর ব্যবহার করে এবং বিশ্বের প্রায় ২০০টি ও ৬০টি দেশ শহর এই বিমানবন্দরের মাধ্যমে সিঙ্গাপুরের সাথে যুক্ত। এটি কানটাস এয়ারওয়েজ-এর দ্বিতীয় প্রধান কেন্দ্র। কানটাস এয়ারওয়েজ এই বিমানবন্দরের সবচেয়ে বড় বিদেশি এয়ারলাইন্স। এই বিমানবন্দরে দুই মিলিয়নেরও অধিক যাত্রী কানটাস এয়ারলান্সের মাধ্যমে যাতায়াত করে। চাঙ্গি বিমানবন্দর সিঙ্গাপুরের অর্থনীতিতে উল্লেখযোগ্য অবদান রাখে। চাঙ্গি বিমানবন্দরে প্রায় ২৮,০০০ লোক নিযুক্ত, যা ৪.৫ বিলিয়ন ডলারেরও অধিক অর্থ উৎপাদন করে।  ২০০৯ সালে চাঙ্গি বিমানবন্দর দিয়ে প্রায় ৩৭,২০৩,৯৭৮ যাত্রী যাতায়াত করেছে, এই সংখ্যা ২০০৮ অর্থবছরের তুলনায় ১.৩% কম।ACI - World's busiest airports in 2009 এই বিমানবন্দর বিশ্বের ২১তম এবং এশিয়ার ৫ম ব্যস্ত বিমানবন্দর। এছাড়া এটি বিশ্বের অন্যতম ব্যস্ততম কার্গো বিমানবন্দর। ২০০৯ সালে চাঙ্গি বিমানবন্দর দিয়ে প্রায় ১.৬৬ মিলিয়ন টন মালামাল বহন করা হয়েছে। ২০০৮ এর ৯ জানুয়ারীতে এই বিমানবন্দরের তৃতীয় টার্মিনাল উদ্বোধন করা হয়, এটি প্রায় ১.৭৫ বিলিয়ন সিঙ্গাপুরিয়ান ডলার ব্যয়ে নির্মিত হয়। এছাড়া প্রথম টার্মিনালটিতেও ২৪০ মিলিয়ন ডলার ব্যয়ে নবসংস্কারকৃত দ্বিতীয় টার্মিনালের মত সংস্কার করা হবে।  ১৯৮১ সালে উদ্বোধনের পর থেকে গুণগত মান, উৎকৃষ্টতা, অসাধারণ সেবা দ্বারা বিমান পরিবহন শিল্পে চাঙ্গি বিমানবন্দর বিশিষ্টতা অর্জন করেছে। ১৯৮৭ থেকে ২০০৭ পর্যন্ত চাঙ্গি বিমানবন্দর ২৮০টি আন্তর্জাতিক পুরস্কার লাভ করেছে। ২০০৭ পর্যন্ত বিমানবন্দরটি ১৯ বার বেস্ট এয়ারপোর্ট অ্যাওয়ার্ড অর্জন করেছে।   তথ্যসূত্র    বহিঃসংযোগ    Singapore Changi Airport Official Site  Singapore Changi Airport JetQuay CIP Terminal Official Website  Virtual Reality View of Changi Airport Terminal 3  openNav: SIN / WSSS charts        বিষয়শ্রেণী:সিঙ্গাপুরের বিমানবন্দর বিষয়শ্রেণী:১৯৮১-এ প্রতিষ্ঠিত বিমানবন্দর বিষয়শ্রেণী:১৯৮১-এ সিঙ্গাপুরে প্রতিষ্ঠিত
ওয়ালিদ আল-হুসিনি (আরবি ভাষায়: ওয়ালিদ আল-হুসিনি) হল একটি ফিলিস্তিনি ব্লগার যিনি ২০১০ সালের অক্টোবরে ইসলাম ধর্মকে নিন্দা জানিয়ে ফেসবুক এবং ব্লগে পোস্ট করেন। যার ফলে ফিলিস্তিনি কর্তৃপক্ষ তাকে গ্রেপ্তার করে , তার গ্রেপ্তার বিশ্বব্যাপী প্রতিক্রিয়া সৃষ্টি করেছিল।   নিউইয়র্ক টাইমস লিখেছেন, "এই সমস্যা ফিলিস্তিনি রাষ্ট্রের মত প্রকাশের স্বাধীনতার সমস্যা নিয়ে মনোযোগ আকর্ষণ করেছে, যার মধ্যে ধর্মকে অপমান করা অবৈধ বলে মনে করা হয়, পাশাপাশি পারস্পরিক, সমাজ ও ইন্টারনেটের মধ্যে সাংঘর্ষিক হিসেবে ধরা হয়।"    তথ্যসূত্র    গ্রন্থ-পঁজী  থাম্ব|মরিয়ম নামাজি আল-হুসিনির সম্পর্কে সাক্ষাৎকার নিয়েছেন ব্লাসফিউচারি সম্পর্কে (২০১৬)  Blasphémateur ! : les prisons d'Allah, 2015, Grasset ()  English translation:   Une trahison française : Les collaborationnistes de l'islam radical devoilés ("A French Treason: The Collaborators of Radical Islam Unveiled"), 2017, Éditions Ring   বিষয়শ্রেণী:অজ্ঞেয়বাদী বা নাস্তিক্যবাদী প্রাক্তন মুসলিম বিষয়শ্রেণী:২১শ শতাব্দীর নাস্তিক বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:ইসলামের প্রাক্তন সমালোচক বিষয়শ্রেণী:ফিলিস্তিনি ব্লগার বিষয়শ্রেণী:ফিলিস্তিনি নাস্তিক
করিম কোনাতে (; জন্ম: ২১ মার্চ ২০০৪) হলেন একজন আইভোরীয় পেশাদার ফুটবল খেলোয়াড়। তিনি বর্তমানে অস্ট্রীয় ক্লাব রেড বুল জালৎসবুর্গ এবং কোত দিভোয়ার জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০২৩ সালে, করিম কোত দিভোয়ার অনূর্ধ্ব-২৩ দলের হয়ে কোত দিভোয়ারের বয়সভিত্তিক পর্যায়ে অভিষেক করেছিলেন। এরপূর্বে তিনি ২০২১ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ১৪ ম্যাচে ২টি গোল করেছেন।   প্রারম্ভিক জীবন  করিম কোনাতে ২০০৪ সালের ২১শে মার্চ তারিখে কোত দিভোয়ারের উরাগাইয়োতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  করিম কোত দিভোয়ার অনূর্ধ্ব-২৩ দলের হয়ে খেলার মাধ্যমে কোত দিভোয়ারের প্রতিনিধিত্ব করেছেন। কোত দিভোয়ারের বয়সভিত্তিক দলের হয়ে তিনি ৪ ম্যাচে অংশগ্রহণ করে ৩টি গোল করেছেন।  করিম নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি তিন ম্যাচে সর্বমোট ৫৯ মিনিট খেলেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।   পরিসংখ্যান   আন্তর্জাতিক    দল  সাল  ম্যাচ  গোল কোত দিভোয়ার  ২০২১  ২  ০ ২০২২  ৫  ০ ২০২৩  ৪  ০ ২০২৪  ৩  ০ সর্বমোট  ১৪  ২   তথ্যসূত্র    বহিঃসংযোগ                  বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আইভোরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:কোত দিভোয়ারের আন্তর্জাতিক যুব ফুটবলার বিষয়শ্রেণী:কোত দিভোয়ারের আন্তর্জাতিক ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:আফ্রিকা কাপ অব নেশন্স বিজয়ী খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:এএসইসি মিমোসাসের খেলোয়াড় বিষয়শ্রেণী:লিগ ১-এর (কোত দিভোয়ার) খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:অস্ট্রিয়া ২. লিগার খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড়
রায়পুর থানা বাংলাদেশের লক্ষ্মীপুর জেলার অন্তর্গত রায়পুর উপজেলার একটি থানা।   প্রশাসনিক এলাকাসমূহ  রায়পুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম রায়পুর থানার আওতাধীন।  পৌরসভা:  রায়পুর  ইউনিয়নসমূহ:  ১নং উত্তর চর আবাবিল  ২নং উত্তর চর বংশী  ৩নং চর মোহনা  ৪নং সোনাপুর  ৫নং চর পাতা  ৬নং কেরোয়া  ৭নং বামনী  ৮নং দক্ষিণ চর বংশী  ৯নং দক্ষিণ চর আবাবিল  ১০নং রায়পুর   আরও দেখুন   রায়পুর উপজেলা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:লক্ষ্মীপুর জেলার থানা বিষয়শ্রেণী:রায়পুর উপজেলা
কোহাত জেলা (, ) পাকিস্তানের খাইবার পাখতুনখোয়া প্রদেশের কোহাত বিভাগে অবস্থিত একটি অন্যতম জেলা। কোহাত শহর হচ্ছে জেলাটির প্রধান রাজধানী শহর বা সদর দপ্তর।   ভাষা জেলাটির প্রধান ভাষা হচ্ছে পশতু, যেখানে জনসংখ্যার প্রায় ৭৫% মানুষ ভাষাটি ব্যবহার করে থাকেন এবং বাকী ২০% হিন্দকো ভাষায় কথা বলে থাকেন।The figures for Kohat tehsil are from , which collected data for "mother languages" at the level of the household. এই জেলার হিন্দকো উপভাষা হিসেবে কোহাতি ব্যবহার করে থাকে। এটি কোহাতের শহর এবং সিন্ধু নদীর কুশলগড়ে সড়কের পাশ্ববর্তী পূর্ব দিকে চলমান গ্রামগুলির মধ্যে সীমাবদ্ধ রয়েছে। এছাড়াও উর্দু (০.৮%) এবং পাঞ্জাবি (৪%) এর স্থানীয় ভাষা ব্যবহার করে থাকে।  প্রশাসন কোহাত জেলা দুটি তহসিল নিয়ে গঠিত হয়েছে: কোহাত  লাচি (লাচি কোহাতের বৃহত্তম গ্রাম। কারাক জেলার সাথে দক্ষিণ সীমান্তে অবস্থিত)  তথ্যসূত্র  গ্রন্থপঞ্জি  বিষয়শ্রেণী:খাইবার পাখতুনখোয়ার জেলা বিষয়শ্রেণী:কোহাত জেলা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ --আফতাব (আলাপ) ১৩:২৯, ৩১ আগস্ট ২০১৫ (ইউটিসি) দ্য রিপোর্ট২৪  – (অপসারণের প্রস্তাবনা দেখুনলগ দেখুন) () ওয়েব সংক্রান্ত নির্দিষ্ট নীতিমালা অনুসারে ওয়েবসাইটটি উল্লেখযোগ্য নয়। যুদ্ধমন্ত্রী আলাপ ০৮:৫৪, ২৪ আগস্ট ২০১৫ (ইউটিসি) বর্তমানে দেশে হাজার হাজার ওয়েব সাইট ও অন-লাইন পত্রিকা রয়েছে। কাজেই কেবল এলেক্সা রেটিংযুক্ত সাইট (সকলের ঐক্যমতের মাধ্যমে সর্বনিম্ন একটা মান নির্ধারণ করে) ব্যতীত অন্যান্যগুলোয় সরাসরি উল্লেখযোগ্যতা বিষয়ক ট্যাগ লাগিয়ে দ্রুত অপসারণ করার পক্ষে আমি। এই নিবন্ধটি অপসারণ করার পক্ষে মত দিলাম। - Ashiq Shawon (আলাপ) ০৯:২৫, ২৪ আগস্ট ২০১৫ (ইউটিসি)  এরকম ওয়েবসাইট দেশে এখন অনেক আছে। এটি কোনভাবেই উল্লেখযোগ্য নয়, তাই নিঃসন্দেহে এটি অপসারণযোগ্য।  – তানভির (আলাপ) ০৯:৫০, ২৪ আগস্ট ২০১৫ (ইউটিসি)  দ্রুত অপসারণ করা প্রয়োজন বলে মনে করি।--মাসুম-আল-হাসান রকি (আলাপ) ১২:২৭, ২৪ আগস্ট ২০১৫ (ইউটিসি)  দ্য রিপোর্ট২৪ তেমন জনপ্রিয় অন-লাইন পত্রিকা নয়। বর্তমানে এর চেয়ে অনেক জনপ্রিয় অন-লাইন পত্রিকা রয়েছে। তাই উইকিপিডিয়া থেকে নিবন্ধটি অপসারণ করে ফেলা উচিত।--সাজিদ মাহামুদ (আলাপ) ১৫:৫৩, ২৫ আগস্ট ২০১৫ (ইউটিসি) এ ধরণের অনলাইন নিউজ পোর্টালের উল্লেখযোগ্যতা বিষয়ে নতুন করে কিছু বলার নেই। অতীতেও এ বিষয়ে আলোচনা হয়েছে এবং সেই মাপকাঠির ভিত্তিতে এই নিবন্ধ অপসারণে । আরও দেখতে পারেন অ্যালেক্সা ইন্টারনেট। --মহীন রীয়াদ (আলাপ) ১৭:৩৬, ২৫ আগস্ট ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ওউকাশ ফ্যাবিয়ানস্কি (; জন্ম ১৮ এপ্রিল ১৯৮৫) একজন পোলিশ ফুটবলার যিনি প্রিমিয়ার লিগের দল আর্সেনাল এবং পোল্যান্ড জাতীয় দলের হয়ে একজন গোলরক্ষক হিসেবে খেলেন।   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:প্রিমিয়ার লিগের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:পোলীয় প্রবাসী ফুটবলার বিষয়শ্রেণী:একস্ত্রাক্লাসার খেলোয়াড় বিষয়শ্রেণী:পোল্যান্ডের আন্তর্জাতিক যুব ফুটবলার বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:পুরুষ ফুটবল গোলরক্ষক